Colette L. Brix (DF), 2002-03-18:
Ja, her er der endelig et forslag for folk, der ønsker at starte selvstændig virksomhed, hvor man kan se, at der laver vi noget arbejde herinde, som virkelig letter det.
Dette lovforslag er en del af regeringens konkurrenceevnepakke fra januar.
Den del af lovforslaget, som handler om indskud på etableringskonto, er reelt det samme forslag, som Dansk Folkeparti var medfremsætter af i 2001, beslutningsforslag nr. B 11.
Dette er ikke muligt i dag.
Det er en stor forbedring.
Formålet med denne lovændring er at styrke iværksætterånden i Danmark ved at forbedre mulighederne for at spare op til etablering af egen virksomhed samt styrke kapitalgrundlaget de første år efter etableringen. Det kan være meget svært at spare op til egen virksomhed, men her er en god ordning, som kan hjælpe iværksætterne i gang ved at reservere lidt af deres løn og skat til selve etableringen af virksomheden.
Dansk erhvervsliv har modtaget forslaget meget positivt, og jeg vil også gerne sige, at det netop er i starten, når man skal lægge kimen til at drive egen virksomhed, hele problemet er.
Så kan man få lov til at sætte nogle penge ind
på en konto nu, vil det forbedre det utrolig meget.
Og vi trænger jo til iværksættere i dette land, vi kan jo ikke alle sammen være ansat i det offentlige.
Med den nuværende etableringskontoordning kan man indskyde en del af lønnen på en etableringskonto og herefter trække beløbene fra i skat.
Indskuddene skal mindst udgøre 5.000 kr. og kan dog højst udgøre 25 pct. af nettolønindtægten i indkomståret; dog kan der altid indskydes 100.000 kr. af nettolønindtægten.
Efter at etableringen er sket, kan der ikke indskydes midler på en etableringskonto
med fradragsret.
Hvis man etablerer en virksomhed, skal indskuddene på etableringskontoen benyttes til forlodsafskrivning.
Det vil sige, at den afskrivningsberettigede anskaffelsessum nedsættes med et beløb, som afskrives forlods.
Hvis man alligevel ikke vil bruge de indbetalte penge på etableringskontoen til formålet, kan man trække dem ud igen.
Der er en række forhold, som gør ordningen mere populær, end den er nu.
Derfor er der fire ting, som skal forbedres.
Aldersgrænsen for at kunne benytte ordningen skal hæves fra 46 til 65 år - slut med aldersdiskrimination.
Vi ved alle sammen godt, at mange mennesker i dag i erhvervslivet måske bliver gået, når de er 40-45 år, 50 år, 55 år, ja, endda 60 år, og det kan være gode hjerner, som vi kan gøre utrolig meget brug af i det danske erhvervsliv.
Nu har de en chance
Man bør kunne videreføre indskud på etableringskontoen i op til 5 år, efter at virksomheden er etableret.
Samtidig ændres fristen for, hvornår man senest skal have brugt pengene: 9 år efter at virksomheden er etableret, i stedet for kun 2 år.
Efterbeskatningen skal også lempes.
Det sker ved at tage højde for, at fradragsværdien af indskuddene efter pinsepakken er faldet til kun 35 pct. På grund af at renteniveauet er faldet, er det derudover nødvendigt at nedsætte tillægsprocenten fra 5 til 3, som beregnes af efterbeskatningen for etableringskontomidler.
Samlet ventes forslaget de første år at koste statskassen 25 mio. kr. i provenutab, men fordi der teknisk set er tale om en udskydelse af beskatningstidspunktet, vil det langsigtede årlige tab kun være på et par millioner kroner, og sidste år blev der indskudt 200 mio. kr. i ordningen.
Vi støtter i Dansk Folkeparti dette forslag.
I politik er det ikke hensigterne, der gælder.